钦定古今图书集成/历象汇编/乾象典/第066卷 > 坤舆图说 > 《风赋》郑磻隐
## 钦定古今图书集成/历象汇编/乾象典/第066卷 > 坤舆图说 > 《风赋》郑磻隐

惟兹风之兴寂，独元妙而无形，托万物以成象，随八
卦而立名。大则宇宙普洽，小则纤毫必经。翕翕习习，

飘玉蕊于浓草，零圭叶于衰桐，候吴范于帷内，御《列
子》于空中。尔乃下振方舆，上飞圆盖，怀壮士之适秦，
“悦高皇之还沛。乍靃靡于众卉，时飕飗于丛籁。若乃
乘陵高迥，出入幽微，摇宝钗于云髻，动环珮于罗衣。
飘游丝以阴映，舞轻雪以零飞。铜乌迎而迥翼，胡马
听而思归。乍来复往，有声无象。惊尘则白日昼昏，卷
雾则珠星夜朗。萧瑟长松之下，嘹唳高楼之上；送夕
鼓而传音，埽晨钟而成响。出幽巷而”摇拂，击华堂而
清敞。浸淫迁延，散漫联绵，送清声于琴上，落细粉于
窗前。乍卷通天之雾，时飘覆水之烟。勃起则大木斯
拔，暂息则洪波肃然。或动或静，时来欻失。聆之兮有
闻，察之兮无质。形乃虚无，体兼散逸，虽含毫而搦管，
岂神仙之能述。